钦定古今图书集成/历象汇编/乾象典/第016卷 > 章潢图书编 > 《阴阳五行八卦》
## 钦定古今图书集成/历象汇编/乾象典/第016卷 > 章潢图书编 > 《阴阳五行八卦》

阴阳五行，气而已矣。虽各一其名义，各一其象数，各
一其方位，而一气周流变动，本无端倪。然阴阳五行，
自不可乱，犹定盘之针，虽盘随方位转移，而针之指
南者不易也。于此了然洞彻，胸中有活子焉，则支干
卦爻，随其布列，造化由之以斡旋矣。诸术家各作一
说，确信不疑，未免胶柱刻舟扪盂以为见日也。又有
《会通》诸术，凡古人画一图，创一说者，皆兼收以统其
全。殆如《萃盘》示儿，色色具备，欲婴儿尽取之，以为终
身福庆之验也，有是理哉？彼天阳而地阴也，日阳而
月阴也，春夏阳而秋冬阴，东南阳而西北阴也。然昼
则天地皆属阳，夜则天地皆属阴，春夏则天地日月
皆阳，秋冬则天地日月皆阴，东南则“四时皆阳，西北
四时皆阴。”譬之手焉，左阳右阴，不可易也。而左右仰
皆阳，覆皆阴，仰覆热皆阳，寒皆阴，阴阳恶可执一论
耶？然卒不可以女为阳、男为阴也明矣。是故天干阳
也，地支阴也，甲丙戊庚壬非干之阳，乙丁己辛癸非
干之阴乎？子寅辰午申戌非支之阳，丑卯巳未酉亥
非支之阴乎？所以论支干之分，不过甲阳乙阴子阳
丑阴，如律吕阳宣阴助之义耳。然有谓甲乙壬癸子
寅午申俱阳，丙丁庚辛丑卯巳未酉亥俱阴，执此为
净阴净阳何欤？八卦干兑离震为阳，巽坎艮震为阴，
言先天也。干坎艮震为阳，巽离坤兑为阴，言后天也。
论净阴阳者，又以乾坤坎离为阳，艮巽震兑为阴，何
欤？